ФК Сампдорија

Унионе Калчо Сампдорија или ФК Сампдорија е италијански фудбалски клуб од градот Џенова. Клубот бил основан на 1 август 1946 година со спојување на два други клуба, Сампиердаренсе и Андреа Дорија. Моментално клубот се натпреварува во првата лига или Серија А. Боите на клубот се сина, бела, црвена и црна. Својте домашни натпревари Сампдорија ги игра на стадионот Лујџи Ферарис, кој е со капацитет од 36,536 гледачи. Стадионот го делат со нивниот градски соперник, екипата на Џенова 1893.

Историја
Сампдорија го освои скудетото во сезоната 1990-91, и тоа до денес останува нивниот единствен наслов шампион на Италија. Клубот има четири наслови во италијанскиот куп освоени во 1985, 1988, 1989, и 1995 година. Исто така Сампдорија има една титула и во Купот на победниците на куповите освоена во 1990 година и има играно во финалето на Лигата на шампионите во 1992, каде биле поразени од Барселона со 1-0 по продолженијата откако натпреварот завршил нерешено во регуларниот тек.

Од последниов настан наваму, Сампдорија немала значејни успеси во следната деценија, дотолку повеќе што клубот во дури го загубил елитниот статус и испаднал во Серија Б во 1999 година.

Најголемите успеси на Сампдорија по враќањето во Серија А беа во сезоните 2004-05 и 2009-10. Во сезоната 2004-05 тие го освоија 5-тото место во Серија А и изборија настап во Купот на УЕФА. Истата таа сезона "за влакно" им побегна 4-тото место и настап во Лигата на шампионите по подолго време, но во последното коло неуспеаа да ја  победат Болоња и ја загубија трката за четвртото место од Удинезе.

Но сепак, тоа што не им успеа тогаш им успеа 5 години подоцна кога Сампдорија го освои 4-тото место во Серија А во сезоната 2009-10. Тоа значеше настап во квалификациите за Лигата на шампионите следната сезона, каде тие се сретнаа со германскиот Бундеслигаш Вердер Бремен. Во првиот натпревар во Германија, Вердер победи со 3-1, но во реваншот Сампдорија возврати со ист резултат по што се играа продолженија. Во нив одлучувачки беше голот на Клаудио Писаро во 100-тата минута со кој Сампдорија беше елиминирана и неуспеа да стигне до групната фаза. Ова беше само најава за лошата сезона која следуваше, па по крајот на сезоната 2010-11 Сампдорија повторно испадна во Серија Б.

Во мај 2012 тимот се враќа во Серија А со победа во плеј-оф финалето против Варезе со 4-2 вкупен резултат.

 Играчи 
 Моментален состав 

 Познати поранешни играчи 

Италија
 Серџо Бригенти
 Енрико Киеза 
 Фабио Кваљарела
 Марчело Липи
 Атилио Ломбардо 
 Роберто Манчини 
 Винченцо Монтела 
 Џанлука Паљука 
 Џузепе Сињори 
 Џанлука Вијали 
 Пјетро Вјерховод 
 Кристијан Виери 
 Антонио Касано
 Валтер Ѕенга

Англија
 Даниеле Дикио
 Тревор Френсис 
 Дејвид Плат 
 Ли Шарп 
 Дес Вокер

Аргентина
 Ернесто Кучијарони
 Ариел Ортега
 Хуан Себастијан Верон

Србија
 Владимир Југовиќ 
 Синиша Михајловиќ 
 Братислав Живковиќ

Франција
 Алан Богосијан  
 Кристијан Карембу

Германија
 Ханс-Петер Бригел
 Јирген Клинсман

Холандија
 Руд Гулит
 Кларенс Сидорф

Бразил
 Тонињо Серезо

Ирска
 Лајам Брејди

Шкотска
 Грем Сунес

Словенија
 Сречко Катанец

Шпанија
 Луис Суарез

 Титули 
Серија А: 1991.
Куп на Италија: 1985, 1988, 1989, 1995.
КПК: 1990.

 Надворешни врска 
Официјално мрежно место на Сампдорија
Неофицијално мрежно место на Сампдорија
клупска статистика
The story told through UC Sampdoria collectables

С